Tiltale for hastighedsovertrædelse, kørt over for rødt, undladt at medbringe kørekort, kørt med faste prøveskilte i strid med formålet for kørslen, besiddelse af hash til eget brug, kørsel uden førerret og undl... Vis mere
Ret: Retten i Lyngby (1. instans)
Faggruppe: Straffesag — Øvrige straffesager
Sagsemner: Færdsel;
Narkotika;

/

RETTEN I LYNGBY

Udskrift af dombogen

D O M

afsagt den 19. november 2009

Rettens nr. 1-1589/2009
Politiets nr. 0900-81022-00711-08

Anklagemyndigheden
mod
Tiltalte
CPR nr.(Født 1978)

Anklageskrift er modtaget den 27. maj 2009.

Tiltalte, Adresse, By, er tiltalt for overtrædelse af

1.
færdselslovens § 4, stk. 1, ved den 5. juli 2008 kl. ca. 21.33 at have ført per-
sonbil Reg. nr. 1 ad Helsingør Motorvejen mod syd fra flettetavle i Nærum
over en strækning på 2658 m i Lyngby-Taarbæk Kommune med en gennem-
snitshastighed på mindst 181 km/t., selv om det ved færdselstavle er angivet, at
hastigheden ikke må overstige 110 km/t.

2.
færdselslovens § 4, stk. 1, og § 56, stk. 1, ved den 16. juli 2008 kl. 14.12 at
have ført personbil Reg. nr. 1 ad Strandvejen i Københavns Kommune og ind i
vejkrydset med Gammel Vartov Vej mod rødt lys, samt at have ført person-
bilen uden at medbringe kørekort.

3.
færdselslovens § 42, stk. 1, nr. 1, ved den 17. september 2008 kl. ca. 10.40 at
have ført varebil Reg. nr. 2 ad Strandvejen mod syd i Gentofte Kommune med
mindst 70 km/t., selv om hastigheden i tættere bebygget område ikke må
overstige 50 km/t., hvilket udgjorde en overskridelse på mere end 30 pro-cent
af den tilladte hastighed.

4.
færdsleslovens §117a, stk. 1, ved den 4. juni 2009 ca. kl. 10.40 at have ført
sportsvogn af mærket Aston Martin med faste prøveskilte Reg. nr. 3 ad
Strandvejen udfor Hvidøre i gentofte Kommune, selv om han var frakendt

Std 75273



/

Side 2/4

førerretten.

5.
færdselslovens § 73, stk. 1, jf. bekendtgørelse 633 af 26. juni 2009 (tidligere
behkendtgørelse 673 af 26. juni 2008) § 70, stk. 1 og § 79, stk. 2, ved den 4.
juni 2009 ca. 10.40 under den i forhold 4 nævnte kørsel at have ført person-
bilen med faste prøveskilte i strid med formålet med kørslen, og selv om kø-
retøjet kun var forsynet med en nummerplade, som var anbragt bag på køre-
tøjet.

6.
bekendtgørelse om euforiserende stoffer § 27, stk. 1, ved den 4. juni 2009 ca.
kl. 11.58 på Adresse i Gentofte Kommune at have været i besiddelse af ca. 5
gram hash til eget brug.

7.
færdselslovens § 117a, stk. 1, ved den 27. juni 2009 kl. 13.53 at have ført va-
rebil Reg. nr. 2 ad Strandengen ud for n. 187 i gentofte Kommune selv om
førerretten var frakendt.

8.
færdselslovens § 56, stk. 1 og § 80, stk. 1, ved den 10. august 2009 ca. kl.
08.40 at ahve ført varebil Reg. nr. 2 ud for Bellevuevej, på Strandvejen i
Gentofte Kommune uden at have erhvervet kørekort, samt under efterfølgen-
de kørsel nu som passager i varebilen at have undladt at anvende sikkerheds-
sele.

Påstande

Anklagemyndigheden har nedlagt påstand om bødestraf.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, og at frakendelsen skal ske
ubetinget, jf. færdselslovens § 125, stk. 1, nr. 3 og stk. 2, nr. 2 og nr. 5, jf. §
126, stk. 1, nr. 7, og nr. 10, jf. § 128.

Tiltalte har erkendt sig skyldig i forhold 1, 4, 5, 6, 7 og 8. I forhold 2 kan han
alene erkende ikke at have medbragt kørekort.

Tiltalte nægter sig skyldig i forhold 2, 3 og 5.

Sagens oplysninger

Tiltalte har forklaret, at han kørte med en hastighed af 181 km/t i forhold 1. I
forhold 2 havde han besøgt en ven. Han kørte ind i krydset og passerede
fodgængerfeltet. Han nåede ikke at stoppe inden. Han kørte dog ikke over
krydset. I forhold 3 mener tiltalte, der er en 60 km zone



/

Side 3/4

på stedet. Han bor i området.

I forhold 4 erkendes.

I forhold 5 var han på vej ud for at forsøge at sælge bilen. Der var kun en
nummerplade på bagpå.

Forhold 6 erkender tiltalte den funde hash til eget forbrug.

Forhold 7 erkendes.

Forhold 8 erkendes da han endnu ikke havde erhvervet kørekort. Han erken-
der ligeledes ikke at have anvendt sikkerhedsselen.

Tiltalte er tidligere straffet
ved dom af 18. december 2007 med bøde kr. 4.500 og førerretsfrakendelse i
perioden fra 6. februar 2009 til 5. august 2009.
ved udeblivelsesdom af 19. februar 2008 med et klip og bøde på kr. 2000.
Forseelsesdato er 25. oktober 2007.
ved udeblivelsesdom af 27. januar 2009 med et klip og bøde på kr. 2.000.
Forseelsesdato er 10. juli 2008.

Rettens begrundelse og afgørelse

Tiltalte har uden forbehold erkendt sig skyldig i de fleste forhold. Efter egen
forklaring erkender han også at have kørt frem mod rødt lys i forhold 2. Efter
egen forklaring erkender han ligeledes overtrædelsen i forhold 5. Tilståelsen
støttes af de oplysninger, der i øvrigt foreligger. Det er derfor bevist, at tiltal-te
er skyldig.

Hastighedsovertrædelsen har anklageren overladt til retten at vurdere. Retten
finder på foreliggende grundlag det ikke bevist, at den tilladte hastighed på
stedet er 50 km/t, hvorfor tiltalte alene straffes for at have kørt mindst 70 km/t
på et område, hvor hastigheden ikke må overstige 60 km/t.

Straffen fastsættes til en bøde på 20.000 kr., jf. færdselslovens § 118, stk. 1, nr.
1 og nr. 2, jf. § 4, stk. 1, /*§ 42, stk. 1, nr. 1, § 117a, stk 1, § 80, stk. 1, § /* og
§ 56, stk. 1, 73, stk. 1, jf. bekendtgørelse 633 af 26. juni 2009 § 70, stk. 1 og §
79, stk. 2 samt bekendtgørelse om euforiserende stoffer § 27, stk. 1, jf. § 2.

Forvandlingsstraffen fastsættes som nedenfor bestemt.

Tiltalte frakendes derfor retten til at føre motordrevet køretøj, hvortil der
kræves kørekort, i 1 år og 6 måneder fra endelig dom, jf. færdselslovens § 126,
stk. 1, nr./* , jf. § 128. /*nr. 7, og nr. 10



/

Side 4/4

Thi kendes for ret:

Tiltalte skal betale en bøde på 20.000 kr.

Forvandlingsstraffen for bøden er fængsel i 14 dage.

Tiltalte skal frakendes retten til at føre motordrevet køretøj, hvortil der kræ-ves
kørekort, i 1 år og 6 måneder fra endelig dom.

Tiltalte skal betale sagens omkostninger.

Dommer 1

/* Rettet i medfør af retsplejelovens § 221, stk. 1.
Retten i Lyngby, den 3. februar 2010.

Dommer 2



/